**În leagănul frunzelor**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna asta are un alt model,

În fiecare zi se desfășoară altfel,

Au îngălbenit și frunzele de cais

Și-au căzut în somnul dulce al unui vis.

E timpul dulce al frământării,

Produse pentru cămara cântării,

Toamna s-a schimbat oare?

Nu, are o tristă înfățișare.

Poate lumea n-a-mplinit menirea,

Trebuie doar adusă rânduirea,

Afară-i tot cald la fel ca-n vară,

Oare când, ploaia o s-apară?

Mai vin totuși brizele de vânt,

Frunzele uscate se leagănă-n cânt

Și-aduce-n noi o dulce iubire,

Ce-adie-n suflet c-o caldă glăsuire.

Frunza e tristă acum cu-ngălbenirea,

Dar totuși cântă-n cor iubirea,

Chiar de nu mai are multe zile,

E foarte grea această despărțire.